Keadilan Illahi

Keadilan Ilahi ialah sebuah filem Melayu yang diterbitkan di Singapura, ketika itu sebahagian daripada Persekutuan Tanah Melayu, pada tahun 1956. Filem ini diterbitkan dalam bentuk filem hitam putih tanpa warna.

Pengarah 
Filem ini diarahkan oleh K. M. Basker pada 1956

Sinopsis 
Sultan Abdul Muluk seorang Sultan yang alim dan warak. Beliau sangat berpegang teguh pada ajaran Islam. Beliau memerintah dengan aman di negeri Darul Makmur. Namun begitu, kehilangan anak-anak gadis tanpa dikesan menyebabkan negeri yang diperintah beliau menjadi huru hara.

Oleh itu Sultan Abdul Muluk mengambil keputusan untuk mengembara seorang diri untuk menyiasat misteri kehilangan anak-anak gadis di negerinya. Di dalam perjalanan, beliau bertemu Din yang juga sedang mencari tunangnya yang ghaib secara tiba-tiba. 

Pelbagai ujian dan kesukaran yang dihadapi oleh mereka berdua dalam perjalanan itu sehinggalah mereka bertemu dengan Malaun (Raja Sihir Di Dalam Dunia) iaitu yang menjadi punca kehilangan anak-anak gadis di negerinya

Pelakon 

 Yusof Latiff sebagai Sultan Abdul Muluk
 Saadiah sebagai Puteri Nurani
 S. Kadarisman sebagai Malaun
 Ahmad C sebagai Din
 Daeng Idris sebagai Ayahanda Puteri Nurani
 Habsah Buang sebagai  Bonda Puteri Nurani
 Normadiah sebagai Aishah
 A. Rahim sebagai Pengikut Malaun
 Siti Tanjung Perak sebagai Dayang
 Kemat Hassan sebagai Hulubalang Istana
 Jins Shamsuddin sebagai Pemuda di sebuah negeri

Penyanyi & Lagu 

 Normadiah - Penggodaan
 Normadiah & Kamsani - Hasrat Hati